
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 601 

~ — 5 Αυγούστου 1999 


ΑΠΟΦΑΣΕΙΣ 

Αριθ. 1066530/6972/Β0010 

Καθορισμός ορίων αιγιαλού και δημιουργία ζώνης παρα¬ 
λίας, στη θέση «Ακρογιάλι» στην παραλία Κουταρίου 

Δήμου Χίου Νομ. Χίου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

Τις διατάξεις των άρθρων 1 μέχρι και 7 του Α.Ν. 
2344/1940 «περί αιγιαλού παραλίας», όπως τροποποιή¬ 
θηκε και συμπληρώθηκε με τις διατάξεις του άρθρου 13 
του Ν. 1078/80 και του άρθρου 23 του Ν. 1337/83. 

2. Τις διατάξεις του Ν. 3200/55 «περί διοικητικής αποκέ¬ 
ντρωσης όπως αυτές τροποποιήθηκαν και ισχύουν σήμε¬ 
ρα με τα Ν.Δ. 532/79, Β.Δ.704/70, Β.Δ. 705/70, Β.Δ. 
192/72, Π.Δ. 71/84, Π.Δ. 347/86, Ν. 2026/92 και Π.Δ. 97/93. 

3. Τις διατάξεις του Ν.Δ.439/70 «περί συμπληρώσεως 
των διατάξεων περί αιγιαλού». 

4. Τις διατάξεις του άρθρου 20 Ν. 719/77 «περί του τρό- 
που-.σύνταξης τοπογραφικών υψομετρικών διαγραμμά¬ 
των από ιδιώτες μηχανικούς κ.λπ.», 

5. Τις διατάξεις του άρθρου 100 του Π.Δ.284/88 «περί 
συγκροτήσεως μεταξύ άλλων και της Επιτροπής καθορι¬ 
σμού ορίων αιγιαλού και θέσεων αμμοληψίας. 

6. Την υπ’ αριθμ.1078204/927/0006Α/6-8-92 κοινή Υ¬ 
πουργική Απόφαση των Υπουργών Προεδρίας και Οικο¬ 
νομικών, με την οποία διατηρείται σε ισχύ η Επιτροπή κα¬ 
θορισμού ορίων αιγιαλού και θέσεων αμμοληψίας. 

7. Τις διατάξεις του άρθρου 19 παραγρ. 5 Α.Ν. 2344/95, 
του άρθρου 52 παρ.6 Ν.2218/94, του άρθρου 4παρ. 7του 
Ν. 2240/94, δυνάμει των οποίων αρμοδιότητες του Υ¬ 
πουργείου Οικονομικών που είχαν μεταβιβασθεί στους 
Νομάρχες, ανήκουν στον Περ/κό Δ/ντή, σε συνδυασμό με 
αυτές του άρθρου 14 παρ.2 του Ν. 2399/96 με τις οποίες 
προβλέπεται η κατάργηση των θέσεων των Περ/κών 
Δ/ντών, οι αρμοδιότητες πλέον του οποίου περιήλθαν στο 
Γενικό Γραμματέα της Περιφέρειας και ασκούνται από 
τον Αναπληρωτή Περ/κό Δ/ντή. 

8. Τις διατάξεις του τέταρτου εδαφίου της παρ. 2 του 
άρθρου 1 και της παρ. 6 του ίδιου άρθρου του Ν. 2503/97 
«Διοίκηση, οργάνωση, στελέχωσητης Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες δια¬ 
τάξεις (ΦΕΚ107/Α ), σύμφωνα με τις οποίες οι Περιφερει¬ 
ακές Υπηρεσίες του Υπουργείου Οικονομικών, που συ¬ 


γκροτούσαν την Περιφερειακή Διοίκηση του Νομού ή Νο¬ 
μαρχίας, δεν υπήχθησαν στην ενιαία οργανική μονάδα 
της Περιφέρειας, ούτε καταργήθηκαν, αλλά αποτελούν 
από 1-9-97, Υπηρεσίες του Υπουργείου Οικονομικών. 

9. Την 1087903/1481/0006Β/28-8-97 απόφαση του Υ¬ 
πουργού Οικονομικών «περί μεταβίβασης αρμοδιοτήτων 
του Υπουργού Οικονομικών στους Προϊσταμένους των 
Περ/κών Υπηρεσιών του Υπουργείου Οικονομικών πλην 
Γ.Λ.Κ. και Γ.Χ.Κ.». 

10. Την από 20-11-98 έκθεση της κατά το άρθρο 100 
Π.Δ. 284/88 αρμόδιας Επιτροπής καθορισμού ορίων αι- 
γιαλού και παραλίας για τον καθορισμό ορίων αιγιαλού 
και δημιουργία ζώνης παραλίας στη θέση «Ακρογιάλι» 
Κονταριού, Δήμου Χίου. 

11. Το από Ιούλιο 1989 τοπογραφικό διάγραμμα, κλίμα¬ 
κας 1:500, που συντάχθηκε από τον Τοπογράφο Μηχανι¬ 
κό Ιωάννη Κρητικό και το οποίο ελέγχθηκε ως προς την α¬ 
κρίβεια της αποτύπωσης από τον Νικόλαο Τσιπουρλή, Αρ¬ 
χιτέκτονα Μηχανικό της Τ.Υ.Δ.Κ. με βαθμό Β’, την 22-5-97 
και θεωρήθηκε την 23-2-99 από τον Παντελή Σαλιάρη, Πο¬ 
λιτικό Μηχανικό, Προϊστ/νο της Τ.Υ.Δ.Κ. Ν. Χίου, όπως ο¬ 
ρίζουν οι διατάξεις του άρθρου 20 του Ν. 719/77 και συ¬ 
νοδεύει την έκθεση της προαναφερόμενης Επιτροπής. 

12. Το υπ’ αριθμ. 544.5/413/99/Αρ. Σχ.807/3-6-99 έγ¬ 
γραφο της Δ/νσης Α2, του Γενικού Επιτελείου Ναυτικού, 
με το οποίο συμφωνεί με τα καθορισθέντα από την Επι¬ 
τροπή όρια, αποφασίζει: 

Την επικύρωση της από 20-11 -98 έκθεση της κατά το άρ¬ 
θρο 100 Π.Δ. 284/88 αρμόδιας Επιτροπής περί χάραξης 
των ορίων αιγιαλού και δημιουργία ζώνης παραλίας στη 
θέση «Ακρογιάλι» Κονταριού, Δήμου Χίου καθώς επίσης 
και το από Ιούλιο 1989 τοπογραφικό διάγραμμα κλίμακας 
1:500, που συντάχθηκε από τον Τοπογράφο Μηχανικό Ιω¬ 
άννη Κρητικό και το οποίο ελέγχθηκε ως προς την ακρίβεια 
της αποτύπωσης από το Νικόλαο Τσιπουρλή Αρχιτέκτονα 
Μηχανικό την 22-5-97 και θεωρήθηκε την 23-2-99 από τον 
Παντελή Σαλιάρη, Προϊστάμενο της ΤΥΔΚ Ν. Χίου, όπως ο¬ 
ρίζουν οι διατάξεις του άρθρου 20 του Ν. 719/77. 

Στο τοπογραφικό αυτό διάγραμμα καθορίσθηκε από 
την αρμόδια Επιτροπή, όπως πιο πάνω αναφέρεται, η ο- 
ριογραμμή του αιγιαλού με κόκκινη συνεχή πολυγωνική 
γραμμή, με στοιχεία 1,2,3,4,5,67,8. 

Την οριογραμμή της παραλίας με κίτρινη συνεχή πολυ¬ 
γωνική γραμμή, με στοιχεία 1', 2', 3', 4', 5', 6', 7', 8'. 

Την οριογραμμή του παλαιού αιγιαλού με κυανή πολυ¬ 
γωνική γραμμή, με στοιχεία 1", 2", 3", 4", 5", 6", 7", 8". 

Η παρούσα απόφαση με την έκθεση της Επιτροπής και 
το τοπογραφικό διάγραμμα να δημοσιευθούν στην Εφη¬ 
μερίδα της Κυβερνήσεως. 

Αθήνα, 15 Ιουλίου 1999 

Με εντολή Υπουργού 
Ο Γεν. Δ/ντής Δημ. Περιουσίας 
& Εθνικών Κληροδοτημάτων 
ΠΑΝΑΓΙΩΤΗΣ ΠΙΛΑΤΗΣ 


ΕΚΘΕΣΗ ΕΠΙΤΡΟΠΗΣ ΚΑΘΟΡΙΣΜΟΥ 
ΤΩΝ ΟΡΙΩΝ ΑΙΓΙΑΛΟΥ - ΠΑΡΑΛΙΑΣ 
(αρθ. 74 του Π.Δ. 636/77) 

Για τον καθορισμό, για πρώτη φορά των ορίων του αι- 
γιαλού στη θέση «ΑΚΡΟΓΙΑΛΙ» στην παραλία Κονταριού, 
Δήμου Χίου, Νήσου Χίου, Νομού Χίου. 

Στη Χίο σήμερα Παρασκευή 20 Νοεμβρίου 1998, οι υ¬ 
πογεγραμμένοι: 

1. Νικόλαος Τσούρος, Αναπλ. Προϊσταμένου Κτηματι¬ 
κής Υπηρεσίας Δημοσίου Ν. Χίου, ως Πρόεδρος, 

2. Ευστράτιος Παππάς.Μηχανικός - Εκπρόσωπος της 
ΤΥΔΚ, με απόφαση Περιφ. Δ/νσης Χίου, ως μέλος, 

3. Ιωάννης Φουρναράκης Κεντρικός Λιμενάρχης Χίου, 
ως μέλος, αποτελούντες την επιτροπή καθορισμού των ο- 
ρίωντου αιγιαλού δυνάμει του άρθ. 74του Π.Δ. 636/77 και 
της υπ’ αριθμ. 339/13.5.97 απόφασης Αν/τή Περιφ/κού 
Δ/ντή Χίου, μεταβήκαμε επί τόπου στην προαναφερθείσα 
περιοχή την Τετάρτη 21 Μαΐου 1997, λαβόντες υπόψιν: 

1. Την από 31.1.95 (αρ. πρωτ. 506) αίτηση του Δήμου Χί¬ 
ου (Τεχνική Υπηρεσία) Ν. Χίου, με την οποία ζητείται (με¬ 
ταξύ άλλων) και ο καθορισμός των ορίων αιγιαλού - πα- 
ραλαίας, στη θέση «ΑΚΡΟΓΙΑΛΙ» - Κονταριού, Δήμου Χίου. 

2. Το τοπογραφικό και υψομετρικό διάγραμμα της πε¬ 
ριοχής που συντάχθηκε 7/1989 από τον Ιωάννη Κρητικό - 
Τοπογράφο Μηχ/κό με ΑΜ-ΤΕΕ 29945 και που ελέγχθηκε 
για την ακρίβεια της αποτύπωσης από τον Τσιπουρλή Νι¬ 
κόλαο (Αρχιτ. Μηχ/κό ΤΥΔΚ) την 22.5.97 και θεωρήθηκε α¬ 
πό τον Προϊστάμενο της ΤΥΔΚ, Παντελή Σαλιάρη (Πολιτι¬ 
κό Μηχ/κό) την 23.2.99, όπως το αρθ. 20 του Ν. 719/77 ο¬ 
ρίζει. 

3. Τις διατάξεις του Α.Ν. 2344/40, όπως αυτός εχει τρο¬ 
ποποιηθεί και ισχύει σήμερα. 

4. Την αντίληψη που σχηματίσαμε, από την επί τόπου με¬ 
τάβασή μας, περίτου πλάτους της βρέχόμενης ζώνης της 
ξηράς και των λοιπών συναφών στοιχείων, ήτοι: 

α. Περιγραφή της περιοχής: Η περιοχή είναι αμμοχαλι- 
κώδης καθ’ όλην την ακτήν και στο βορεινό της τμήμα δη- 
μιουργήθηκε μώλος από προσχώσεις. 

Εκτός του αμμοχάλικου και των φύκιων παρατηρούνται 
ελάχιστα βραχώδη πετρώματα. 

β. Ειδικότερη κατάσταση της ακτής: Οι διαβρώσεις εί¬ 


ναι περιορισμένου χαρακτήρα και δεν αλλοιώνουν ουσια¬ 
στικά την μορφολογία της ακτογραμμής. 

γ. Κατάσταση θαλασσίου χώρου: Ο θαλάσσιος χώρος 
είναι περιορισμένου βάθους με φυσιολογική αύξηση βυ¬ 
θίσματος, εκτεινόμενη προς ανατολάς. 

"Υφαλοι και ξέρες παρατηρούνται σε ελάχιστα ση¬ 
μεία,στην ευρύτερη θαλάσσια περιοχή. Το ανάπτυγμα 
του πελάγους είναι μεγάλο,αλλά ο παρατηρούμενος κυ- 
ματισμός δεν περιβρέχει τον αιγιαλό πέραν των 5 μέτρων 
και υπό τις δυσμενέστερες καιρικές συνθήκες, λόγω του 
περιορισμένου βυθίσματος στο πρώτο ΙΟμετρο του πα¬ 
ράκτιου θαλάσσιου χώρου. 

δ. Παλίρροιες και θαλάσσια ρεύματα δεν επικρατούν 
στην περιοχή. 

ε. Επικρατούσες καιρικές συνθήκες: Οι συνθήκες με την 
γενικότερη κατάσταση της ευρύτερης περιοχής του Β.Α. 
Αιγαίου. Οι συνηθέστεροι άνεμοι έχουν Β.Α γενικά κατεύ¬ 
θυνση και η ένταση τους σπανίως υπερβαίνει τα 8 ΒΟ- 
ΡΟΒδ, ενώ το ύψος του κύματος σπανιότερα μπορεί να 
χαρακτηριστεί σημαντικού όγκου λόγω της ιδιομορφίας 
του βυθού, όπως αναφέρεται στο (γ) σχετικό. 

5. Το με αριθμ. Φ. 5445/492/97, Αριθ. Σχεδ. 987/18 Αυ- 
γούστου 1997/Υποθ. 3945 έγγραφο του ΓΕΝ. 

7. Δεν παρατηρήθηκαν και δεν ελήφθησαν υπόψιν της 
επιτροπής άλλα στοιχεία που να έχουν σχέση με την κρί¬ 
ση της. 

6. Το με αριθ. Φ. 544.5/413/99 Αριθ. Σχεδ. 807/3 Ιουνίου 
1999/Υποθ. 3945 έγγραφο του ΓΕΝ, αποφασίζει: 

1. Καθορίζει επί του Προαναφερθέντος Τοπογραφικού 
διαγράμματος: 

α. Την οριογραμμή του ΑΙΓΙΑΛΟΥ με κόκκινη συνεχή πο¬ 
λυγωνική γραμμή 1,2, 3, 4, 5, 8, 7, 8, της οποίας οι κορυ¬ 
φές εξασφαλίζονται με ορθογώνιες συντεταγμένες εξαρ¬ 
τημένες από το Κρατικό Τριγωνομετρικό Δίκτυο. 

β. Την οριογραμμή της ΠΑΡΑΛΙΑΣ μεκίτρινη συνεχή πο¬ 
λυγωνική γραμμή Γ, 2", 3", 4', 5", 6", 7", 8' της οποίας οι κο¬ 
ρυφές εξασφαλίζονται με ορθογώνιες συντεταγμένες ε¬ 
ξαρτημένες από το Κρατικό Τριγωνομετρικό Δίκτυο. 

Η οριογραμμή της ΠΑΡΑΛΙΑΣ χαράσσεται παράλληλα 
με την οριογραμμή του ΑΙΓΙΑΛΟΥ σε σταθερή απόσταση 
10 μέτρων. 

Η Επιτροπή έκρινε ότι το πλάτος της παραλίας, όπως 
καθορίσθηκε σ’ όλο το μήκος της, εξυπηρετεί τους σκο¬ 
πούς της παρ. 1 του άρθ. 7 του Α.Ν. 2344/40. 

γ. Την οριογραμμή του ΠΑΛΑΙΟΥ ΑΙΓΙΑΛΟΥ με κυανή 
πολυγωνική γραμμή 1", 2", 3", 4", 5", 6", 7", 8", 9", της ο¬ 
ποίας οι κορυφές εξασφαλίζονται με ορθογώνιες συντε¬ 
ταγμένες, εξαρτημένες από το Κρατικό Τριγωνομετρικό 
Δίκτυο. 

Ο Πρόεδρος Τα Μέλη 

ΝΙΚΟΣ ΤΣΟΥΡΟΣ ΣΤΡΑΤΗΣ Π ΑΠΠΑΣ 

ΙΩΑΝΝΗΣ ΦΟΥΡΝΑΡΑΚΗΣ 

